KUNSILL TAL-UNJONI EWROPEA STQARRIJA GĦALL-ISTAMPA It-3234 laqgħa tal-Kunsill Agrikoltura u Sajd Lussemburgu, 22 ta' April 2013 Simon Coveney Ministru tal-Agrikoltura, l-Ikel u l-Affarijiet Marittimi tal-Irlanda Riżultati ewlenin tal-Kunsill Fir-rigward tal-agrikoltura, il-ministri ngħataw informazzjoni mill-Presidenza dwar is-sitwazzjoni attwali tal-proċess ta' trilogu informali dwar ir-riforma tal-politika agrikola komuni (PAK). L- approċċ ġenerali li ntlaħaq mill-Kunsill fid-19 ta' Marzu ta mandat ta' negozjar lill-Presidenza għat-trilogi dwar il-pakkett ta' riforma tal-PAK mal-istituzzjonijiet l-oħrajn tal-UE bil-ħsieb li jintlaħaq qbil politiku f'Ġunju ta' din is-sena. Il-ministri ngħataw informazzjoni wkoll dwar il-proposta tal-Kummissjoni għal miżuri transitorji tal-PAK għall-2014, li jestendu l-miżuri attwali tal-PAK kif aġġustati biex jirriflettu l- konklużjonijiet tal-Kunsill Ewropew dwar il-QFP 2014-2020. Fir-rigward tal-kwistjonijiet tas-sajd, il-Kunsill kellu dibattitu dwar l-eżitu tal-ewwel trilogi fuq ir- riforma tal-politika komuni tas-sajd (PKS) u dwar kwistjonijiet pendenti li jirrigwardaw ir- regolamentazzjoni bażika tal-PKS. Abbażi tal-appoġġ tal-Istati Membri, il-Presidenza ser tħejji aġġustament tal-mandat ta' negozjar għall-finalizzazzjoni ta' qbil sal-aħħar ta' Mejju. Il-Kummissjoni ppreżentat ukoll komunikazzjoni għal pjan ta' azzjoni biex jitnaqqsu l-qbid inċidentali ta' għasafar tal-baħar fl-irkapti tas-sajd. Dan il-pjan jipproponi ħames azzjonijiet speċifiċi f'konformità mal-għan tal-PKS li jittaffa kemm jista' jkun l-impatt tas-sajd fuq l-ambjent. Bosta Stati Membri qablu mal-azzjoni proposta iżda indikaw il-ħtieġa għal data xjentifika qabel ma tiġi proposta kwalunkwe miżura. Finalment l-Istati Membri wrew tħassib dwar is-sitwazzjoni attwali tal-ftehimiet ta' sħubija tal-UE mal-Mawritanja u l-Marokk. Mingħajr diskussjoni, il-Kunsill adotta deċiżjoni li tidderoga temporanjament mid-Direttiva 2003/87/KE li tistabbilixxi l-iskema tal-UE għall-iskambju ta' kwoti ta' emissjonijiet ta' gassijiet b'effett ta' serra. Id-deċiżjoni tfittex li ssaħħaħ il-momentum pożittiv fl-Organizzazzjoni tal- Avjazzjoni Ċivili Internazzjonali lejn approċċ globali bbażat fuq is-suq għat-tnaqqis tal- emissjonijiet ta' gassijiet b'effett ta' serra fis-settur tal-avjazzjoni. PUNTI LI ĠEW DISKUSSI PUNTI OĦRAJN LI ĠEW APPROVATI Sajd illegali, mhux rapportat u mhux regolat - abbozz ta' dikjarazzjoni konġunta mal-Kanada ……………………… 14 POLITIKA TAL-KUMMERĊ 1 (cid:121) Meta dikjarazzjonijiet, konklużjonijiet jew riżoluzzjonijiet ikunu ġew adottati formalment mill-Kunsill, dan ikun indikat fl-intestatura tas-suġġett ikkonċernat u t-test jitqiegħed bejn il-virgoletti. (cid:121) Id-dokumenti li r-referenzi tagħhom jingħataw fit-test qegħdin fis-sit tal-Internet tal-Kunsill (cid:121) Atti adottati b'dikjarazzjonijiet għall-minuti tal-Kunsill li jkunu jistgħu jinħarġu għall-pubbliku huma indikati b'asterisk; dawn id-dikjarazzjonijiet qegħdin fuq is-sit tal-Internet tal-Kunsill imsemmi hawn fuq jew jistgħu jinkisbu mill-Uffiċċju tal-Istampa. ENERĠIJA Regoli ta' kontabbiltà għas-settur tal-użu tal-art, it-tibdil fl-użu tal-art u l-forestrija …………………………………….. Mekkaniżmu ġdid għall-monitoraġġ u r-rapportar ta' emissjonijiet ta' gassijiet b'effett ta' serra*…………………. Deroga temporanja mid-Direttiva dwar is-sistema tal-UE għall-iskambju ta' kwoti ta' emissjonijiet* …………….. Għoti tal-Ekotikketta tal-UE - tittawwal il-validità tal-kriterji ekoloġiċi …………………………………………………….. Il-Konvenzjoni ta' Basilea dwar il-Kontroll ta' Movimenti li Jaqsmu l-Fruntieri tal-Iskart ta' Riskju……………… 18 Konvenzjoni ta' Stokkolma dwar Materjal Organiku Persistenti li Jniġġes …………………………………………………. Konvenzjoni ta' Rotterdam - is-sitt laqgħa tal-Konferenza tal-Partijiet……………………………………………………….. ENERĠIJA NUKLEARI LIĠI DWAR L-IKEL Ftehim ta' kooperazzjoni bejn l-UE u l-Isvizzera dwar il-liġijiet tal-kompetizzjoni ……………………………………… 21 Projbizzjoni ta' Armi Nukleari fl-Amerika Latina u fil-Karibew/ Direttivi ta' Negozjar………………………………… 21 Awtorizzazzjoni tal-addittivi tal-ikel u indikazzjonijiet dwar is-saħħa ……………………………………………………….. PROTEZZJONI TAL-KONSUMATUR Sistema ġdida ta' Soluzzjoni Alternattiva għat-Tilwim għall-konsumaturi ………………………………………………….. PARTEĊIPANTI Belġju: Is-Sinjura Sabine LARUELLE Repubblika Ċeka: Is-Sur Petr BENDL Ġermanja: Is-Sinjura Ilse AIGNER Ċipru: Is-Sinjura Egly PANTELAKIS Pajjiżi l-Baxxi: Is-Sinjura Sharon DIJKSMA Ministru għall-Klassi Medja, l-Intrapriżi Żgħar u ta' Daqs Medju, il-Ħaddiema għal Rashom u l-Agrikoltura Viċi Rappreżentant Permanenti Viċi Ministru tal-Agrikoltura u l-Ikel Ministru tal-Agrikoltura Ministru tal-Ikel, l-Agrikoltura, u s-Sajd Ministru Federali tal-Ikel, l-Agrikoltura u l-Protezzjoni tal-Konsumatur Segretarju tal-Istat, Ministeru Federali tal-Ikel, l- Agrikoltura u l-Protezzjoni tal-Konsumatur Viċi Rappreżentant Permanenti Ministru tal-Agrikoltura, l-Ikel u l-Ambjent Marin Segretarju Ġenerali għall-Iżvilupp Rurali u l-Ikel Ministru tal-Agrikoltura, l-Ikel u l-Ambjent Ministru responsabbli għat-Trasport, l-Oċeani u s-Sajd, fl- Uffiċċju tal-Ministru tal-Ekoloġija, l-Iżvilupp Sostenibbli u l-Enerġija Ministru tal-Politika Agrikola, Alimentari u dwar il- Forestrija Segretarju Permanenti, Ministeru tal-Agrikoltura, ir- Riżorsi Naturali u l-Ambjent Viċi Rappreżentant Permanenti Ministru tal-Agrikoltura Viċi Ministru tal-Agrikoltura Ministru tal-Agrikoltura, il-Vitikultura u l-Iżvilupp Rurali, Ministru tal-Isport, Ministru b'responsabbiltà għas- Solidarjetà Ekonomika Segretarju tal-Istat Viċi Rappreżentant Permanenti Segretarju Parlamentari għall-Agrikoltura, is-Sajd u d- Drittijiet tal-Annimali Ministru tal-Agrikoltura Viċi Rappreżentant Permanenti Ministru tal-Agrikoltura u l-Iżvilupp Rurali Segretarju tal-Istat, Ministeru tal-Agrikoltura u l-Iżvilupp Rurali Segretarju tal-Istat għall-Agrikoltura Segretarju tal-Istat għall-Affarijiet Marittimi Segretarju tal-Istat, Ministeru tal-Agrikoltura u l-Iżvilupp Rurali Segretarju tal-Istat, Ministeru tal-Ambjent u t-Tibdil fil- Klima Ministru tal-Agrikoltura u l-Ambjent Segretarju tal-Istat, Ministeru tal-Agrikoltura u l-Iżvilupp Rurali Segretarju tal-Istat Ministru tal-Affarijiet Rurali Segretarju tal-Istat għall-Ambjent, l-Ikel u l-Affarijiet Rurali Sottosegretarju Parlamentari tal-Istat għall-Ambjent Naturali, l-Ilma u l-Affarijiet Rurali Segretarju tal-Kabinett għall-Affarijiet Rurali u l-Ambjent (Gvern Skoċċiż) Viċi Ministru tal-Agrikoltura, l-Ikel, is-Sajd u l- Programmi Ewropej (Gvern tal-Assemblea ta' Wales) Kummissjoni Is-Sinjura Maria DAMANAKI Is-Sur Dacian CIOLOȘ Il-Gvern tal-Istat Aderenti kien irrappreżentat kif ġej: Kroazja: Is-Sur Tihomir JAKOVINA Ministru tal-Agrikoltura PUNTI LI ĠEW DISKUSSI Riforma tal-politika agrikola komuni (PAK) Il-ministri ngħataw informazzjoni dwar is-sitwazzjoni attwali tar-riforma tal-politika agrikola komuni (PAK). F'April tnediet sensiela intensiva ta' diskussjonijiet fi trilogu informali bejn il- Kunsill, il-Parlament Ewropew u l-Kummissjoni dwar ir-riforma tal-PAK. L-Istati Membri appoġġaw il-ħidma tal-Presidenza fil-proċess ta' negozjati, il-ministri esprimew fehmiet diverġenti matul id-diskussjoni, speċjalment dwar il-limitu minimu għall-applikazzjoni tal- miżura ta' dixxiplina finanzjarja fuq pagamenti diretti. It-trilogi jkopru l-erba' testi ewlenin tar-riforma tal-PAK: • il-proposta għal lill-bdiewa (15396/3/11). L-abbozz ta' regolament dwar pagamenti diretti jfittex li jimmira aħjar l-appoġġ għal azzjonijiet, oqsma jew benefiċjarji speċifiċi, kif ikoll li jwitti t-triq għall-konverġenza tal- livell ta' appoġġ fl-Istati Membri u bejniethom; regoli għall-pagamenti diretti jistabbilixxi • il-proposta għal regolament li jistabbilixxi organizzazzjoni komuni tas-swieq fi prodotti agrikoli (15397/2/11). L-abbozz ta' regolament dwar l-organizzazzjoni komuni tas-suq unika (OKS) għandu l-għan li jirrazzjonalizza, jespandi u jissimplifika d-dispożizzjonijiet attwali dwar l- intervent pubbliku, il-ħżin privat, miżuri eċċezzjonali jew ta' emerġenza u għajnuna għal setturi speċifiċi, kif ukoll li jiffaċilita l-kooperazzjoni permezz tal-organizzazzjonijiet tal-produtturi u dawk interprofessjonali; • il-proposta għal regolament dwar l-appoġġ għall-iżvilupp rurali (regolament dwar l-iżvilupp rurali) (15425/1/11). L-abbozz ta' regolament dwar l-iżvilupp rurali jkopri miżuri volontarji għall-iżvilupp rurali, adattati għall-speċifiċitajiet nazzjonali u reġjonali, fejn l-Istati Membri jfasslu u jikkofinanzjaw programmi pluriennali taħt qafas komuni f'kooperazzjoni mal-UE; • il-proposta għal regolament dwar il-finanzjament, l-immaniġġar u l-monitoraġġ tal-PAK (regolament orizzontali) (15426/1/11). L-abbozz ta' regolament orizzontali jistabbilixxi regoli dwar l-infiq, is-sistema konsultattiva għall-irziezet, is-sistemi ta' mmaniġġjar u kontroll li għandhom jiġu stabbiliti mill-Istati Membri, is-sistema ta' kundizzjonalità u l-approvazzjoni ta' kontijiet. Fid-19 ta' Marzu, il-Kunsill laħaq approċċ ġenerali dwar ir-riforma tal-PAK (8005/13; 7183/13, 7329/13, 7303/13, 7304/13; 7539/13 + ADD1). Dan l-approċċ ġenerali kkostitwixxa l-mandat ta' negozjar tal-Presidenza fuq il-pakkett ta' riforma tal-PAK għat-trilogi informali bejn il-Kunsill, il- Parlament Ewropew u l-Kummissjoni bil-ħsieb ta' qbil politiku f'Ġunju ta' din is-sena. Il-Parlament Ewropew ivvota l-emendi tiegħu fl-ewwel qari dwar il-pakkett tar-riforma tal-PAK fit- 13 ta' Marzu 2013. F'din il-laqgħa, il-Kummissjoni ppreżentat ukoll il-proposta tagħha għal miżuri transitorji tal-PAK għas-sena 2014 (ara "Affarijiet Oħrajn"). Riforma tal-politika komuni tas-sajd (PKS) Il-Kunsill kellu dibattitu pubbliku dwar l-eżitu tad-diskussjonijiet tal-ewwel trilogu mal-Parlament Ewropew u l-Kummissjoni dwar żewġ proposti fi ħdan ir-riforma tal-politika komuni tas-sajd (PKS) (7959/13). • Proposta għal regolament dwar il-PKS (12514/11) li jieħu post id-dispożizzjonijiet bażiċi tal- PKS (regolament bażiku); • Proposta għal regolament dwar l-organizzazzjoni komuni tas-swieq (OKS) fil-prodotti tas-sajd u l-akkwakultura (12516/11), li jikkonċentra fuq kwistjonijiet tal-politika tas-suq (regolament tas- suq). Regolament bażiku Il-Presidenza għarrfet lill-ministri dwar il-progress mid-diskussjonijiet tat-trilogi sa issa u ddeskriviet il-kwistjonijiet politiċi ewlenin li dwarhom il-Parlament u l-Kunsill esprimew fehmiet differenti. L-Istati Membri indikaw li huma kienu lesti jappoġġaw il-programm ta' ħidma intensiv ippjanat mill-Presidenza matul il-ġimgħat li ġejjin sabiex ikun jista' jiġi kkunsidrat il-mandat tal-Kunsill mill-COREPER fit-2 ta' Mejju u jekk ikun meħtieġ, mill-Kunsill fit-13 u l-14 ta' Mejju. Fil-kuntest tal-pożizzjonijiet tal-Parlament u tal-Kunsill, l-Istati Membri taw il-fehmiet tagħhom dwar l-ambitu għal flessibbiltà fil-kwistjonijiet ewlenin li ġejjin: ir-rendiment massimu sostenibbli (maximum sustainable yield - MSY), il-projbizzjoni fuq l-iskartar, ir-reġjonalizzazzjoni u l-ġestjoni tal-kapaċità u miżuri jew sanzjonijiet relatati. Fir-rigward tar-reġjonalizzazzjoni, bosta Stati Membri qalu li r-riforma li qed tiġi diskussa ma għandhiex tipprevedi nazzjonalizzazzjoni mill-ġdid tal-PKS. Diversi pajjiżi nnutaw ukoll li l-approċċ ġenerali tal-Kunsill li ntlaħaq fi Frar ippropona soluzzjonijiet biex jinstab bilanċ bejn is-sostenibbiltà tas-sajd u l-applikabbiltà mis-sajjieda partikolarment fir-rigward tal-MSY u l-projbizzjonijiet fuq l-iskartar. Dwar il-ġestjoni tal-kapaċità li tagħmel possibbli li d-daqs tal-flotta jiġi adattat għall-possibbiltajiet tas-sajd, xi delegazzjonijiet qalu li jekk jitqiesu wisq parametri għad-definizzjoni tal-kapaċità tal-flotta, l-effiċjenza tal-miżuri u l-possibbiltajiet ta' kontroll jistgħu jiġu limitati. L-Istati Membri appoġġaw ukoll lill-Presidenza fil-fehma tagħha li l-Kunsill għandu jaħdem biex jirnexxielu kemm jasal għal PKS riformata kif ukoll jagħmel progress fuq il-pjanijiet pluriennali fejn possibbli. Fir-rigward ta' din il-kwistjoni marbuta ma' responsabbiltajiet interistituzzjonali, huma ħeġġew approċċ legalment newtrali li jirrispetta l-pożizzjonijiet kemm tal-Parlament kif ukoll tal-Kunsill. Il-Presidenza ser tuża l-elementi ta' dan id-dibattitu għal toroq 'il quddiem possibbli fuq il- kwistjonijiet pendenti li jirrigwardaw ir-regolament bażiku tal-PKS. Fuq din il-bażi, hija beħsiebha tippreżenta lill-Coreper aġġustament tal-mandat ta' negozjar, u tagħti l-orjentazzjoni finali għalih, fejn ikun meħtieġ, fil-laqgħa li jmiss tal-Kunsill f'Mejju bil-ħsieb li jintlaħaq qbil politiku matul il- Presidenza Irlandiża. Il-Kunsill laħaq approċċ ġenerali dwar id-dispożizzjonijiet bażiċi tal-PKS fis-26 ta' Frar ta' din is- sena (11322/1/12) li jikkostitwixxi mandat ta' negozjar għad-diskussjonijiet tat-trilogu. Il-Parlament Ewropew ivvota dwar il-pożizzjoni tiegħu fis-sessjoni plenarja tas-6 ta' Frar. Għaldaqstant, setgħu jinbdew in-negozjati bejn il-Kunsill, il-Parlament u l-Kummissjoni f'nofs Marzu. Regolament dwar is-swieq Waqt id-diskussjonijiet fiż-żewġ trilogi li saru minn tmiem Frar fuq ir-regolament dwar is-swieq, il- pożizzjonijiet tal-Kunsill u tal-Parlament Ewropew ikkonverġew lejn kompromessi dwar il- maġġoranza l-kbira ta' kwistjonijiet politiċi u tekniċi. Il-kwistjonijiet pendenti ewlenin li jikkonċernaw ir-regolament dwar is-swieq huma relatati mal- informazzjoni obbligatorja għall-konsumaturi u l-atti ddelegati. Il-Presidenza tistenna li tilħaq qbil mal-Parlament u l-Kummissjoni dwar dan ir-regolament ix-xahar id-dieħel. Wara dibattitu ta' orjentazzjoni li sar fid-19 ta' Marzu 2012, il-Kunsill qabel dwar approċċ ġenerali għar-regolament dwar is-swieq (10415/12) fit-12 ta' Ġunju 2012. Il-Parlament Ewropew ivvota dwar il-pożizzjoni tiegħu fl-ewwel qari għal dan ir-regolament fit-12 ta' Settembru 2012. Qbid inċidentali ta' għasafar tal-baħar fl-irkapti tas-sajd Il-Kunsill ingħata informazzjoni mill-Kummissjoni dwar komunikazzjoni rigward pjan ta' azzjoni sabiex jonqos il-qbid inċidentali ta' għasafar tal-baħar fl-irkapti tas-sajd (16518/12). L-Istati Membri appoġġaw il-pjan ta' azzjoni propost mill-Kummissjoni iżda xi delegazzjonijiet indikaw il-ħtieġa għal valutazzjoni tal-impatt ta' dawn il-miżuri u għal data xjentifika dwar il-kobor tal-problema. L-interazzjoni bejn is-sajd u l-għasafar tal-baħar hija mifruxa u llum-il-ġurnata l-qbid inċidentali ta' għasafar tal-baħar qed jilħaq livelli li huma ta' theddida għal diversi popolazzjonijiet ta' għasafar tal- baħar. Il-miżuri li ttieħdu sa issa fil-biċċa l-kbira ma kinux effettivi biex jitnaqqsu l-imwiet ta' għasafar tal-baħar għajr f'xi każijiet iżolati. Fil-fehma tal-Kummissjoni, għaldaqstant huwa meħtieġ li jiġi pprovdut qafas ta' ġestjoni biex titnaqqas il-qabda inċidentali ta' għasafar tal-baħar għall-aktar livell baxx prattikament possibbli. Il-konzijiet u x-xbieki statiċi tradizzjonalment ikunu l-irkapti li jikkawżaw l-akbar qabdiet inċidentali ta' għasafar tal-baħar. Madankollu, ġew irrappurtati wkoll xi qabdiet inċidentali ta' għasafar tal-baħar b'irkapti oħrajn tas-sajd, prinċipalment dawk tat-tkarkir u l-purse seine. Il-pjan ta' azzjoni ppreżentat issa huwa konformi ma' wieħed mill-għanijiet tal-PKS, li jiġbed attenzjoni għall-ħtieġa li jitnaqqas kemm jista' jkun l-impatt tal-attivitajiet tas-sajd fuq l-ekosistemi tal-baħar u li progressivament jiġi implimentat approċċ ibbażat fuq l-ekosistemi għall-ġestjoni tas- sajd. Dan il-pjan jipproponi li jiġu indirizzati ħames għanijiet speċifiċi: • Li jiġu żgurati l-konsistenza u l-effettività tal-miżuri attwali ta' ġestjoni fl-ilmijiet tal-UE u mhux • Il-ġbir ta' data dwar il-qabdiet inċidentali ta' għasafar tal-baħar fl-ilmijiet tal-UE u mhux tal-UE. • L-implimentazzjoni ta' miżuri ta' mitigazzjoni. • Is-sensibilizzazzjoni dwar din il-problema fis-settur tas-sajd; • Li tiġi mħeġġa u ffinanzjata riċerka sinifikattiva biex jitnaqqsu kemm jista' jkun il-qabdiet inċidentali ta' għasafar tal-baħar. Sabiex jiġi implimentat b'mod effettiv, il-pjan ta' azzjoni tal-UE jeħtieġ is-sehem ta' kulħadd fil- livell tal-Istati Membri tal-UE u dak reġjonali. Xi azzjonijiet favur l-għasafar tal-baħar jistgħu jkunu ffinanzjati parzjalment mill-UE. AFFARIJIET OĦRAJN Politika Agrikola Komuni - miżuri transitorji għall-2014 Il-ministri ngħataw tagħrif mill-Kummissjoni dwar il-proposta tagħha għal miżuri transitorji għall- implimentazzjoni tal-PAK fl-2014 (8340/13). Fl-iskambju ta' fehmiet li sar wara, il-ministri saħqu fuq il-ħtieġa ta' transizzjoni mingħajr xkiel ta' miżuri għall-pagamenti diretti u l-iżvilupp rurali mill-qafas eżistenti lejn id-dispożizzjonijiet previsti fir-riforma tal-PAK. Ir-regolamenti dwar ir-riforma tal-PAK u l-atti ta' implimentazzjoni relatati għall-bidu kien mistenni li jiġu adottati qabel id-dħul fis-seħħ skedat fl-1 ta' Jannar 2014. Minħabba l-ħtieġa li l-Istati Membri jimplimentaw il-proċeduri amministrattivi l-ġodda, mhux ser ikun possibbli li l-miżuri l- ġodda jidħlu fis-seħħ fil-bidu tal-2014. l-ġdida mistennija għad-dħul fis-seħħ l- Peress 1 ta' Jannar 2015, il-Kummissjoni qed tipproponi arranġamenti transitorji li permezz tagħhom jista' jkun possibbli li d-dispożizzjonijiet attwali tal-PAK jiġu estiżi sa tmiem l-2014 taħt il-baġit previst mill-konklużjonijiet tal-Kunsill Ewropew dwar il-QFP. Il-Kunsill Ewropew qabel dwar konklużjonijiet dwar il-Qafas Finanzjarju Pluriennali (QFP) fis-7 u t-8 ta' Frar ta' din is-sena (EUCO 37/13); fit-13 ta' Marzu l-Parlament Ewropew ivvota dwar il- pożizzjoni tiegħu dwar ir-riforma tal-PAK u fid-19 ta' Marzu l-Kunsill laħaq approċċ ġenerali. It- trilogi bejn il-Parlament Ewropew, il-Kunsill u l-Kummissjoni dwar ir-riforma tal-PAK bdew f'April bil-ħsieb li jintlaħaq qbil f'Ġunju (ara l-punt dwar "ir-riforma tal-PAK" hawn fuq). Protokolli tal-UE dwar is-sajd: Marokk u Mawritanja Spanja talbet li l-Kummissjoni tagħtiha tagħrif dwar is-sitwazzjoni attwali tan-negozjati li jirrigwardaw il-protokoll dwar is-sajd bejn l-UE u l-Marokk u l-pożizzjoni tagħha fir-rigward tar- riżultati tal-laqgħa tal-kumitat xjentifiku konġunt li saret dan l-aħħar skont il-protokoll dwar is-sajd bejn l-UE u l-Mawritanja (8367/13). Iż-żewġ ftehimiet ta' sħubija fis-sajd huma importanti b'mod speċjali għal Spanja u xi Stati Membri oħrajn li appoġġaw din it-talba. Fir-rigward tal-Marokk, abbażi ta' mandat li ngħata lill-Kummisjoni mill-Kunsill, in-negozjati għal protokoll ġdid għall-ftehim ta' sħubija fis-sajd infetħu kmieni f'Novembru 2012. Il-ħames sessjoni saret fil-11 u t-12 ta' Frar 2013 u ntemmet b'mod inkonklussiv. Għadhom ma ġew skedati ebda dati għas-sitt sessjoni. Il-progress qed jimxi bil-mod u jidher li waqaf speċjalment fuq il-kwistjoni tal- kontroparti finanzjarja mill-UE u l-kwistjoni tad-dħul ta' klawżola dwar id-drittijiet tal-bniedem. Għall-Kummissjoni, l-aspetti finanzjarji waslu biex jiġu riżolti u l-UE qed tistenna li l-Marokk jistabbilixxi data għal sessjoni ġdida ta' negozjati. Fir-rigward tal-Mawritanja, fit-3 ta' Diċembru 2012 il-Kunsill iddeċieda li jiffirma u proviżorjament japplika l-protokoll il-ġdid għall-ftehim ta' sħubija fis-sajd mal-Mawritanja. Din id-deċiżjoni ttieħdet b'maġġoranza kwalifikata peress li xi Stati Membri ma appoġġawx l-iffirmar u l- applikazzjoni proviżorja. Spanja qieset, pereżempju, li l-protokoll ma jipprevedix opportunitajiet tas-sajd għaċ-ċefalopodi. Il-protokoll fih klawżola ta' reviżjoni li tippermetti lill-kumitat konġunt UE/Mawritanja jibdel l-opportunitajiet attwali tas-sajd fuq il-bażi ta' pariri xjentifiċi. L-aħħar laqgħa ta' dan il-kumitat ma pprevedietx opportunitajiet tas-sajd għaċ-ċefalopodi iżda wasslet biex jissejjaħ il-kumitat xjentifiku konġunt UE/Mawritanja, li ltaqa' mit-2 sal-5 ta' April 2013. Dak il- kumitat ippreveda aġġustamenti possibbli tal-protokoll għall-ħut tal-wiċċ u l-krustaċeji biss. PUNTI OĦRAJN LI ĠEW APPROVATI Sajd illegali, mhux rapportat u mhux regolat - abbozz ta' dikjarazzjoni konġunta mal- Kanada Il-Kunsill approva abbozz ta' dikjarazzjoni konġunta bejn il-Kanada u l-UE dwar sforzi biex jiġi miġġieled is-sajd illegali, mhux rapportat u mhux regolat (IUU). Minħabba li l-Kanada u l-UE jaqdu rwol ewlieni fl-isfruttament kummerċjali tal-prodotti tas-sajd globalment, it-tnejn iqisu s-sajd IUU bħala waħda mit-theddidiet l-aktar serji għall-konservazzjoni u l-isfruttament sostenibbli tar-riżorsi fl-oċeani tad-dinja. Is-sajd IUU huwa fenomenu globali b'konsegwenzi ambjentali u soċjoekonomiċi devastanti, partikolarment għall-komunitajiet ta' max- xatt f'pajjiżi li qed jiżviluppaw li jiddependu mis-sajd għall-għajxien jew għan-nutriment tagħhom. Iż-żewġ naħat iqisu li s-sajd IUU jiġi pprevenut bl-aħjar mod permezz tal-kooperazzjoni internazzjonali. Huma jirrikonoxxu l-importanza tal-ħidma kollaborattiva f'fora reġjonali u dinjin. Il-Kanada u l-UE diġà attwaw strumenti legali biex jiġġieldu kontra s-sajd IUU (eż. ir-Regolament tal-UE 1005/2008 dwar l-IUU) u huma jirrikonoxxu li l-kooperazzjoni volontarja u l-kondiviżjoni ta' informazzjoni dwar is-sajd IUU ser jimmassimizzaw l-effettività tal-ġlieda dinjija kontra s-sajd IUU. B'din l-approvazzjoni, il-Kummissjoni ser tkun tista' tiffirma din id-dikjarazzjoni konġunta f'isem l- UE f'laqgħa futura mal-Kanada. POLITIKA TAL-KUMMERĊ Anti-dumping - Pallet trucks tal-idejn - Ċina Il-Kunsill adotta Regolament li jemenda r-Regolament 1008/2011 li jimponi dazju anti-dumping definittiv fuq importazzjonijiet ta' pallet trucks tal-idejn u l-partijiet essenzjali tagħhom li joriġinaw miċ-Ċina wara reviżjoni interim parzjali skont ir-Regolament 1225/2009 (8162/13). ENERĠIJA Rekwiżiti tal-ekodisinn għall-kompjuters u s-servers tal-kompjuters Il-Kunsill iddeċieda li ma jopponix l-adozzjoni ta' Regolament tal-Kummissjoni li jimplimenta d- Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-kompjuters u s-servers tal-kompjuters (6831/13). Ir-Regolament tal-Kummissjoni huwa soġġett għall-"proċedura regolatorja bi skrutinju". Dan ifisser li issa li l-Kunsill ta l-kunsens tiegħu, il-Kummissjoni tista' tadottah, sakemm ma joġġezzjonax il- Parlament Ewropew. Rekwiżiti tal-ekodisinn għall-vacuum cleaners Il-Kunsill iddeċieda li ma jopponix l-adozzjoni ta' Regolament tal-Kummissjoni li jimplimenta d- Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għall-vacuum cleaners (7331/13). Ir-Regolament tal-Kummissjoni huwa soġġett għall-"proċedura regolatorja bi skrutinju". Dan ifisser li issa li l-Kunsill ta l-kunsens tiegħu, il-Kummissjoni tista' tadottah, sakemm ma joġġezzjonax il- Parlament Ewropew. Regoli ta' kontabbiltà għas-settur tal-użu tal-art, it-tibdil fl-użu tal-art u l-forestrija Il-Kunsill adotta Deċiżjoni dwar ir-regoli ta' kontabbiltà u l-informazzjoni dwar azzjonijiet li jirrigwardaw l-emissjonijiet u t-tneħħija ta' gassijiet b'effett ta' serra li jirriżultaw minn attivitajiet relatati mal-użu tal-art, it-tibdil fl-użu tal-art u l-forestrija (LULUCF) (2/13). L-għan tad-Deċiżjoni hu li jiġi stabbilit qafas legali armonizzat għal regoli komprensivi u robusti ta' kontabbiltà għal dan is-settur li huma konsistenti mad-deċiżjonijiet rilevanti adottati fi ħdan il-qafas tal-Konvenzjoni Qafas tan-Nazzjonijiet Uniti dwar it-Tibdil fil-Klima (UNFCCC). Id-deċiżjoni tirrappreżenta l-ewwel pass lejn l-inklużjoni ta' attivitajiet LULUCF fl-impenji tal-UE għat-tnaqqis tal-emissjonijiet ta' gassijiet b'effett ta' serra. Għal aktar dettalji ara l-istqarrija għall-istampa 8624/13. Mekkaniżmu ġdid għall-monitoraġġ u r-rapportar ta' emissjonijiet ta' gassijiet b'effett ta' serra* Il-Kunsill adotta r-Regolament dwar mekkaniżmu għall-monitoraġġ u r-rapportar ta' emissjonijiet ta' gassijiet b'effett ta' serra u għar-rapportar ta' informazzjoni oħra rilevanti għat-tibdil fil-klima fil- livell nazzjonali u dak tal-Unjoni, li ser jieħu post il-mekkaniżmu ta' monitoraġġ attwali stabbilit skont id-Deċiżjoni 280/2004/KE 1 (1/13, 7699/13 ADD1). L-għan tar-Regolament il-ġdid huwa li jitjieb il-qafas ta' monitoraġġ u ta' rapportar fi ħdan l-UE, fid-dawl tat-tagħlimiet meħuda mill-implimentazzjoni tal-mekkaniżmu attwali ta' monitoraġġ, biex jitqiesu l-iżviluppi kemm fil-livell tal-Unjoni kif ukoll f'dak internazzjonali. B'mod partikolari, ir- Regolament jinkorpora rekwiżiti ġodda ta' rapportar u monitoraġġ li jirriżultaw mill-Pakkett dwar il-Klima u l-Enerġija 2009 u minn deċiżjonijiet reċenti adottati skont il-Konvenzjoni Qafas tan- Nazzjonijiet Uniti dwar it-Tibdil fil-Klima (UNFCCC). Ir-Regolament ser jidħol fis-seħħ 20 jum wara li jiġi ppubblikat fil-Ġurnal Uffiċjali tal-UE. 1 ĠU L 49, 19.02.2004. Deroga temporanja mid-Direttiva dwar is-sistema tal-UE għall-iskambju ta' kwoti ta' emissjonijiet* Il-Kunsill adotta deċiżjoni li tidderoga temporanjament mid-Direttiva 2003/87/KE li tistabbilixxi l- iskema tal-UE għall-iskambju ta' kwoti ta' emissjonijiet ta' gassijiet b'effett ta' serra (11/13, 8352/13 ADD1,8352/13 ADD2). Id-delegazzjoni Pollakka astjeniet milli tivvota. Id-deċiżjoni hija intiża biex issaħħaħ il-momentum pożittiv fl-Organizzazzjoni tal-Avjazzjoni Ċivili Internazzjonali lejn approċċ globali bbażat fuq is-suq għat-tnaqqis tal-emissjonijiet ta' gassijiet b'effett ta' serra fis-settur tal-avjazzjoni. Għal aktar dettalji ara l-istqarrija għall-istampa 8621/13. Prodotti bijoċidali - sustanzi attivi addizzjonali Il-Kunsill iddeċieda li ma jopponix l-adozzjoni ta' regolament tal-Kummissjoni li jemenda r- Regolament (KE) Nru 1451/2007 dwar sustanzi attivi addizzjonali ta' prodotti bijoċidali li jridu jiġu eżaminati skont il-programm ta' analiżi (7141/13). Ir-regolament tal-Kummissjoni huwa soġġett għall-"proċedura regolatorja bi skrutinju". Dan ifisser li issa li l-Kunsill ta l-kunsens tiegħu, il-Kummissjoni tista' tadottah, sakemm ma joġġezzjonax il- Parlament Ewropew. Għoti tal-Ekotikketta tal-UE - tittawwal il-validità tal-kriterji ekoloġiċi Il-Kunsill iddeċieda li ma jopponix l-adozzjoni ta' deċiżjoni tal-Kummissjoni li temenda d- Deċiżjonijiet 2006/799/KE, 2007/64/KE, 2009/300/KE, 2009/543/KE, 2009/544/KE, 2009/563/KE, 2009/564/KE, 2009/607/KE, 2009/894/KE, 2009/967/KE, 2010/18/KE u 2011/331/UE sabiex ittawwal il-validità tal-kriterji ekoloġiċi għall-għoti tal-Ekotikketta tal-UE għal ċerti prodotti (7188/13). Id-deċiżjoni tal-Kummissjoni hija soġġetta għall-"proċedura regolatorja bi skrutinju". Dan ifisser li issa li l-Kunsill ta l-kunsens tiegħu, il-Kummissjoni tista' tadottah, sakemm ma joġġezzjonax il- Parlament Ewropew. Il-Konvenzjoni ta' Basilea dwar il-Kontroll ta' Movimenti li Jaqsmu l-Fruntieri tal-Iskart ta' Riskju Il-Kunsill adotta deċiżjoni dwar il-pożizzjoni li għandha tiġi adottata, f'isem l-Unjoni Ewropea, fil- ħdax-il laqgħa tal-Konferenza tal-Partijiet għall-Konvenzjoni ta' Basilea dwar il-Kontroll ta' Movimenti li Jaqsmu l-Fruntieri tal-Iskart ta' Riskju u d-Disponiment minnu, fir-rigward tal-emendi fil-lista ta' skart fl-Anness IX (il-Lista B) tal-Konvenzjoni (8033/13). Il-konferenza ser issir f'Ġinevra mit-28 ta' April sal-10 ta' Mejju 2013. L-UE hija Parti għall-Konvenzjoni ta' Basilea, li daħlet fis-seħħ fl-1992 u għall-emenda għal dik il- Konvenzjoni li tipprojbixxi esportazzjonijiet ta' skart perikoluż għar-disponiment finali tiegħu u riċiklaġġ minn lista ta' pajjiżi żviluppati (l-aktar OECD) għal pajjiżi li qed jiżviluppaw (l-hekk imsejħa "Emenda dwar il-Projbizzjoni"). Id-dispożizzjonijiet tal-Konvenzjoni ta' Basilea u l- Emenda dwar il-Projbizzjoni ġew trasposti fil-liġi tal-UE permezz tar-Regolament 1013/2006 dwar vjaġġi ta' skart1. Għal aktar dettalji dwar il-Konvenzjoni ta' Basilea agħfas hawn. Konvenzjoni ta' Stokkolma dwar Materjal Organiku Persistenti li Jniġġes Il-Kunsill adotta deċiżjoni dwar il-pożizzjoni li għandha tittieħed, f'isem l-UE, fis-sitt laqgħa tal- Konferenza tal-Partijiet għall-Konvenzjoni ta' Stokkolma dwar Materjal Organiku Persistenti li Jniġġes fir-rigward tal-proposta għal emenda fl-Annessi A u B (8035/13). Il-laqgħa ser issir f'Ġinevra mit-28 ta' April sal-10 ta' Mejju 2013. Il-Kunsill adotta wkoll deċiżjoni dwar il-preżentazzjoni, f'isem l-UE, ta' proposta biex tiġi elenkata sustanza kimika oħra (dikofol (numru CAS: 115-32-2)) fl-Anness A għall-Konvenzjoni ta' Stokkolma dwar Materjal Organiku Persistenti li Jniġġes (8036/13). Il-Konvenzjoni ta' Stokkolma dwar Materjal Organiku Persistenti li Jniġġes ġiet adottata f'Mejju 2001. L-UE u l-Istati Membri tagħha huma partijiet għall-Konvenzjoni u d-dispożizzjonjijiet tal- Konvenzjoni ġew implimentati fil-liġi tal-Unjoni permezz tar-Regolament (KE) 850/20042 tal- Parlament Ewropew u tal-Kunsill dwar pollutanti organiċi persistenti u li jemenda d-Direttiva 79/117/KEE. Għal aktar dettalji dwar il-Konvenzjoni ta' Stokkolma agħfas hawn. 1 ĠU L 190, 12.7.2006. 2 ĠU L 158, 30.4.2004, p. 7. Konvenzjoni ta' Rotterdam - is-sitt laqgħa tal-Konferenza tal-Partijiet Il-Kunsill adotta deċiżjoni li tistabbilixxi l-pożizzjoni li għandha tiġi adottata f'isem l-UE fis-sitt laqgħa tal-Konferenza tal-Partijiet għall-Konvenzjoni ta' Rotterdam fir-rigward tal-emendi tal- Anness III għall-Konvenzjoni ta' Rotterdam dwar il-Proċedura ta' Kunsens Infurmat minn Qabel għal Ċerti Kimiċi u Pestiċidi Perikolużi fil-Kummerċ Internazzjonali (6394/13). Il-laqgħa ser issir f'Ġinevra mit-28 ta' April sal-10 ta' Mejju 2013. Il-Konvenzjoni ta' Rotterdam daħlet fis-seħħ fl-24 ta' Frar 2004. L-impenji stipulati fil-Konvenzjoni ġew implimentati fil-liġi tal-UE permezz tar-Regolament (KE) Nru 689/2008 tal-Parlament Ewropew u tal-Kunsill dwar l-esportazzjoni u l-importazzjoni ta' sustanzi kimiċi perikolużi 1. Għal aktar dettalji dwar il-Konvenzjoni ta' Rotterdam agħfas hawn. Notifika dwar ksur tad-data personali f'komunikazzjoni elettronika Il-Kunsill iddeċieda li ma jopponix l-adozzjoni mill-Kummissjoni ta' regolament li jistipula r-regoli dwar in-notifika dwar ksur tad-data personali f'komunikazzjoni elettronika u li jispeċifika b'mod partikolari l-informazzjoni li għandha tintbagħat mill-fornituri ta' servizzi ta' komunikazzjoni elettronika lill-awtorità nazzjonali kompetenti, minn naħa waħda, u lill-abbonat jew individwu kkonċernat, min-naħa l-oħra. L-abbozz ta' regolament huwa soġġett għall-proċedura regolatorja bi skrutinju; issa li l-Kunsill ta l- kunsens tiegħu, il-Kummissjoni tista' tadottah, sakemm il-Parlament Ewropew ma joġġezzjonax. ĠU L 204, 31.7.2008, p. 1 Linji gwida dwar l-impjiegi Il-Kunsill adotta deċiżjoni li tapprova l-linji gwida għall-politika tal-Istati Membri dwar l-impjiegi għall-2013 (7116/13). Il-linji gwida dwar l-impjiegi ġew adottati fl-20101 fil-prinċipju għal perijodu ta' erba' snin. Il-linji gwida għall-2013 ser jinżammu l-istess u għandhom jitqiesu mill-Istati Membri fil-politika tagħhom dwar l-impjiegi. Skemi ta' garanzija għaż-żgħażagħ Il-Kunsill adotta rakkomandazzjoni li twaqqaf skemi ta' "garanzija għaż-żgħażagħ" (7123/13). Ir-rakkomandazzjoni għandha l-għan li tiżgura li ż-żgħażagħ kollha taħt l-età ta' 25 sena li jitilfu l- impjieg jew ma jsibux xogħol wara li jitilqu l-edukazzjoni malajr jirċievu offerta ta' kwalità tajba ta' impjieg, apprendistat jew perijodu ta' taħriġ. Huma għandhom jirċievu din l-offerta fi żmien erba' xhur minn meta jkunu saru qiegħda jew minn meta jkunu telqu l-edukazzjoni formali (għal aktar tagħrif ara wkoll l-istqarrija għall-istampa 8548/13). Deċiżjoni tal-Kunsill 2010/707/UE tal-21 ta' Ottubru 2010 dwar il-linji gwida għall-politika tal-Istati Membri dwar l-impjiegi (ĠU L 308, 24.11.2010, p. 46). Ftehim ta' kooperazzjoni bejn l-UE u l-Isvizzera dwar il-liġijiet tal-kompetizzjoni Il-Kunsill approva l-iffirmar ta' ftehim ta' kooperazzjoni bejn l-UE u l-Isvizzera rigward l- applikazzjoni tal-liġijiet rispettivi tagħhom tal-kompetizzjoni (12416/12). L-iskop tal-ftehim (12513/12) huwa li jikkontribwixxi għall-infurzar effettiv tal-liġijiet tal- kompetizzjoni ta' kull Parti permezz ta' kooperazzjoni u koordinazzjoni, inkluż l-iskambju ta' informazzjoni, u biex tiġi evitata jew titnaqqas il-possibbiltà ta' kunflitti bejn il-Partijiet f'kull kwistjoni li tirrigwarda l-applikazzjoni tal-liġijiet tal-kompetizzjoni. It-test tal-ftehim ser jintbagħat lill-Parlament Ewropew għall-kunsens tiegħu bil-ħsieb tal- konklużjoni tal-ftehim aktar tard. ENERĠIJA NUKLEARI Projbizzjoni ta' Armi Nukleari fl-Amerika Latina u fil-Karibew/ Direttivi ta' Negozjar Il-Kunsill adotta deċiżjoni li toħroġ direttivi lill-Kummissjoni għan-negozjar tal-emendi proposti għall-Protokolli 1 u 2 għall-Ftehim bejn ir-Repubblika Franċiża, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika għall-Applikazzjoni tas-Salvagwardji f'rabta mat-Trattat għall-Projbizzjoni ta' Armi Nukleari fl-Amerika Latina u l-Karibew. LIĠI DWAR L-IKEL Speċifiċitajiet għall-addittivi tal-ikel Il-Kunsill iddeċieda li ma jopponix l-adozzjoni ta' Regolament tal-Kummissjoni li jemenda u jikkoreġi r-Regolament 231/2012 li jistabbilixxi l-ispeċifikazzjonijiet għall-addittivi tal-ikel (6508/13). Ir-Regolament tal-Kummissjoni huwa soġġett għall-"proċedura regolatorja bi skrutinju". Dan ifisser li issa li l-Kunsill ta l-kunsens tiegħu, il-Kummissjoni tista' tadottah, sakemm ma joġġezzjonax il- Parlament Ewropew. Awtorizzazzjoni tal-addittivi tal-ikel u indikazzjonijiet dwar is-saħħa Il-Kunsill iddeċieda li ma jopponix l-adozzjoni tat-tliet regolamenti tal-Kummissjoni li ġejjin li jemendaw ir-Regolament 1333/2008 dwar l-addittivi tal-ikel: • regolament li jawtorizza l-użu ta' ossidi u Idrossidi tal-ħadid (E 172) u ta' Idrossipropil metilċellulosa (E 464) għall-immarkar tal-frott taċ-ċitru, il-bettieħ u r-rummien u ta' Polisorbati (E 432 - 436) għall-użu fil-preparazzjoni ta' sustanzi li jintensifikaw il- kuntrast (6821/13); • regolament li jippermetti l-użu ta' diversi addittivi f'ċerti xarbiet alkoħoliċi kif deskritt fid-Digriet Pollakk tat-12 ta' Mejju 2011 dwar il-manifattura u l-ibbottiljar ta' prodotti tal-inbid, il-kummerċ ta' dawk il-prodotti u l-organizzazzjoni tas-suq (6820/13); • regolament li jippermetti ċerti indikazzjonijiet dwar is-saħħa li jsiru fuq l-ikel, ħlief dawk li jirreferu għat-tnaqqis fir-riskju tal-mard u għall-iżvilupp u s-saħħa tat-tfal (6875/13). Ir-regolamenti tal-Kummissjoni huma soġġetti għall-"proċedura regolatorja bi skrutinju". Dan ifisser li issa li l-Kunsill ta l-kunsens tiegħu, il-Kummissjoni tista' tadottahom, dment li l-Parlament Ewropew ma joġġezzjonax. Regoli dwar l-ikel għall-persuni vulnerabbli Il-Kunsill adotta l-pożizzjoni tiegħu fl-ewwel qari dwar abbozz ta' Regolament li jirrigwarda l-ikel meqjus essenzjali għal ċerti persuni vulnerabbli bħal trabi u tfal żgħar (5394/13 + ADD 1 REV 1)1. Din il-pożizzjoni hija r-riżultat tal-ftehim li ntlaħaq fil-laqgħat tripartitiċi mal-Parlament Ewropew u l-Kummissjoni fl-14 ta' Novembru 2012. Jekk il-Parlament Ewropew japprova l-pożizzjoni tal-Kunsill mingħajr emenda, ir-Regolament il- ġdid ser jitqies bħala adottat. Dan jidħol fis-seħħ 20 jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea. Id-dispożizzjonijiet ewlenin tar-Regolament iridu jiġu applikati tliet snin wara d-dħul fis-seħħ tiegħu, bil-bqija jkunu applikabbli mid-data tad-dħul fis-seħħ tar- Regolament jew tal-atti ddelegati li jkunu għadhom iridu jiġu adottati mill-Kummissjoni. Ir-regolament il-ġdid ifittex li jiċċara l-qafas legali relatat mal-ikel meqjus essenzjali għal ċerti persuni vulnerabbli billi jevita duplikazzjoni bejn il-leġislazzjoni speċifika applikabbli għal tali ikel u l-leġislazzjoni applikabbli għal ikel normali. Huwa għandu l-għan ukoll li jimla l-lakuni legali fis- sistema eżistenti u li jiżgura li r-regoli tal-UE dwar ikel bħal dan jiġu applikat bl-istess mod fl-Istati Membri kollha. B'hekk, huwa jikkontribwixxi biex jipprovdi ċarezza legali fl-interessi kemm tal- konsumaturi kif ukoll tal-produtturi, u biex jipprevjeni distorsjonijiet fis-suq intern. Għad-dettalji ara 18003/12. Id-delegazzjoni Ġermaniża vvotat kontra. PROTEZZJONI TAL-KONSUMATUR Sistema ġdida ta' Soluzzjoni Alternattiva għat-Tilwim għall-konsumaturi Il-Kunsill adotta Direttiva dwar Soluzzjoni Alternattiva għat-Tilwim (ADR) u Regolament dwar Soluzzjoni Online għat-Tilwim (ODR) (PE-CONS 79/12 u PE-CONS 80/12). Is-sistema l-ġdida ser tipprevedi proċeduri ta' soluzzjoni barra mill-qorti li jkunu sempliċi, rapidi u ma jiswewx ħafna flus imfassla biex jissolva tilwim bejn il-konsumaturi u n-negozjanti li jirriżulta mill-bejgħ ta' oġġetti u servizzi. Għal aktar dettalji, ara l-istqarrija għall-istampa 8671/13. Kontijiet nazzjonali u reġjonali Il-Kunsill adotta Regolament dwar is-sistema Ewropea tal-kontijiet nazzjonali u reġjonali, wara qbil mal-Parlament Ewropew fl-ewwel qari (77/12).